# Märkäimurointi

- Älä imuroi imurilla palonarkoja tai räjähdysherkkiä nesteitä (esimerkiksi bensiiniä, öljyä, spriitä tai liuottimia). Älä imuroi kuumaa, palavaa tai räjähdysaltista pölyä. Älä käytä imuria räjähdysvaarallisissa tiloissa. Pöly, höyry tai nesteet saattavat syttyä palamaan tai räjähtää.

- Imuria ei saa käyttää vesipumppuna. Imuri on tarkoitettu ilma-vesiseoksen imurointiin.

Huomautus: suodatustehon (pölyluokka L) vaatimusten mukaisuus on osoitettu vain kuivaimuroinnille.

## Työvaiheet ennen märkäimurointia

- Poista tarvittaessa jätesäkki (23) tai pölypussi.

Huomautus: kun imuroit vesi-/kiintoaineseoksia, käytä jätteiden hävityksen helpottamiseksi märkäsuodatinta, joka erottaa nesteen kiintoaineista.

- Asenna kumipyyhin (26) lattiasuulakkeeseen (28).
- Kytke automaattinen suodatinpuhdistus (AFC) pois päältä.

## Nesteiden imurointi

- Käynnistä imuri kääntämällä käyttötavan valitsin (6) symbolin "imurointi" kohdalle.

Imuri on varustettu täyttötason antureilla (35). Kun suurin sallittu täyttötaso on saavutettu, imuri pysähtyy. Aseta käyttötavan valitsin (6) "sammutus"-symbolin kohdalle.

Huomautus: kun imuroit sähköä johtamattomia nesteitä (esim. porausemulsioita), pölynimuri ei kytkeydy pois päältä, kun säiliö on täynnä. Täyttötasoa täytyy valvoa jatkuvasti ja säiliö pitää tyhjentää ajoissa.

- Sammuta imuri kääntämällä käyttötavan valitsin (6) symbolin "sammutus" kohdalle.

- Tyhjennä säiliö (1).

Tee seuraavat toimenpiteet märkäimuroinnin jälkeen homehtumisen ehkäisemiseksi:

- Ota laakalaskossuodatin (24) pois ja anna sen kuivua perusteellisesti.
- Ota imurin yläosa (10) pois, avaa suodattimen kansi (34) ja anna molempien kuivua perusteellisesti.