# Sausā uzsūkšana

## Nosēdušos putekļu uzsūkšana

Lai ieslēgtu vakuumsūcēju, pārvietojiet tā darba režīmu pārslēdzēju (6) pret simbolu „Uzsūkšana“. |
Lai izslēgtu vakuumsūcēju, pārvietojiet tā darba režīmu pārslēdzēju (6) pret simbolu „Izslēgts“. |

## Putekļu uzsūkšana no darbināmajiem elektroinstrumentiem (skat. attēlu G)

- Ja no vakuumsūcēja izplūstošais gaiss tiek izvadīts darba telpā, tajā jānodrošina pietiekoša gaisa apmaiņas pakāpe (L). Ievērojiet attiecīgus nacionālos priekšrakstus.

Vakuumsūcējā ir iebūvēta kontaktligzda (4) ar aizsargzemējuma kontaktu. Tā ir paredzēta ārējā elektroinstrumenta pievienošanai. Nepārsniedziet kontaktligzdai pievienojamā elektroinstrumenta maksimālo pieļaujamo jaudu.

- Nostipriniet uzsūkšanas adapteri (20).
- Iebīdiet uzsūkšanas adapteri (20) elektroinstrumenta uzsūkšanas īscaurulē.

Piezīme. Ja, strādājot ar elektroinstrumentiem, gaisa plūsma uzsūkšanas šļūtenē ir pārāk maza (tādi ir, piemēram, figūrzāģi, slīpmašīnas u.c.), tad jāatver gaisa iesūkšanas lūka (32) uz uzsūkšanas adaptera (20). Tikai tad filtra automātiskās tīrīšanas funkcija spēs darboties bez traucējumiem.
Šim nolūkam pagrieziet gredzenu virs gaisa iesūkšanas lūkas (32), līdz tiek atsegts maksimāls lūkas atvērums.

Lai aktivizētu vakuumsūcēja automātiskās ieslēgšanās un izslēgšanās funkciju pārvietojiet darba režīmu pārslēdzēju (6) pret simbolu „Automātiska ieslēgšanās/izslēgšanās“. |
Lai iedarbinātu vakuumsūcēju, ieslēdziet tā kontaktligzdai (4) pievienoto elektroinstrumentu. Vakuumsūcējs sāk darboties automātiski.
Izslēdziet elektroinstrumentu, lai uzsūkšanu izbeigtu. Pateicoties automātiskās ieslēgšanas/izslēgšanas pēcdarbības funkcijai, vakuumsūcējs darbojas vēl līdz 15 sekundēm pēc izslēgšanas, kas ļauj aizvadīt no uzsūkšanas šļūtenes tur vēl palikušos putekļus.
Lai izslēgtu vakuumsūcēju, pārvietojiet tā darba režīmu pārslēdzēju (6) pret simbolu „Izslēgts”. |