# Údržba a čistenie

- Vytiahnite zástrčku zo zásuvky, prv než budete vysávač čistiť alebo vykonávať jeho údržbu, vykonávať nastavenia zariadenia, meniť časti príslušenstva alebo prv než vysávač odložíte. Toto preventívne opatrenie zabraňuje neúmyselnému spusteniu vysávača.

- Vysávač a jeho vetracie štrbiny udržiavajte vždy v čistote, aby ste mohli pracovať kvalitne a bezpečne.

- Pri údržbe a čistení vysávača používajte ochrannú dýchaciu masku.

Ak je potrebná výmena pripájacieho vedenia, musí ju vykonať Bosch alebo niektoré autorizované stredisko služieb zákazníkom pre elektrické náradie Bosch, aby sa zabránilo ohrozeniam bezpečnosti.

Keď vykonáva údržbu používateľ, treba vysávač demontovať, vyčistiť a ošetriť, pokiaľ sa to dá vykonať tak, aby pritom neboli ohrozené osoby vykonávajúce údržbu ani žiadne iné osoby. Pred demontážou treba vysávač vyčistiť, aby sa zabránilo prípadnému ohrozeniu. Miestnosť, v ktorej sa bude vysávač demontovať, musí byť dobre vetraná. Počas údržby používajte primerané osobné ochranné prostriedky. Po vykonaní údržby je nutné upratať a vyčistiť priestor, kde sa konala údržba.
Minimálne jedenkrát ročne treba vykonať technickú prachovú kontrolu, ktorú treba zveriť buď výrobcovi, alebo osobe vyškolenej výrobcom, pričom sa skontroluje napr. poškodenie filtra, tesnosť vysávača a správne fungovanie kontrolných prvkov výrobku.
Na vysávačoch triedy L, ktoré sa nachádzali v znečistenom prostredí, treba vyčistiť vonkajšok, ako aj všetky časti stroja alebo ich ošetriť vhodnými tesniacimi prostriedkami. Pri vykonávaní údržby a opravárenských prác treba všetky znečistené súčiastky, ktoré sa nedali vyčistiť do uspokojivého stavu, odovzdať na likvidáciu. Takéto súčiastky treba dať na likvidáciu v nepriepustných vreckách podľa platných zákonných predpisov o likvidácii takéhoto druhu odpadu.

- Kryt vysávača občas vyčistite vlhkou handričkou.

##

- Umyte občas nádobu (1) bežným, neabrazívnym čistiacim prostriedkom a nechajte hu vyschnúť.

##

Sací výkon závisí od stavu filtra. Preto pravidelne čistite filter.

Poškodený plochý skladaný filter (24) okamžite vymeňte.

- Potiahnite zatváraciu sponu (16) a otvorte kryt filtra (34).
- Uchopte plochý skladaný filter (24) za rám a vyberte ho dohora.
- Odstráňte prach a špinu, ktorá vznikne pri vyberaní plochého skladaného filtra (24), vlhkou handrou z uzatváracieho okraja krytu filtra (34).
  PES a PTFE ploché skladané filtre sa môžu opláchnuť pod tečúcou vodou.
- Vložte nový, príp. vyčistený plochá skladaný filter (24) a dbajte na bezpečné a správne umiestnenie.
- Zatvorte znova kryt filtra (34) (musí počuteľne zapadnúť).

##

Snímače hladiny (35) príležitostne vyčistite.

- Otvorte uzávery (11) a odoberte hornú časť vysávača (10).

- Vyčistite snímače hladiny (35) vlhkou handrou.

- Hornú časť vysávača (10) znova nasaďte a zatvorte uzávery (11).