# Mitrā uzsūkšana

- Nelietojiet vakuumsūcēju, lai nosūktu uzliesmojošus vai sprādzienbīstamus šķidrumus, piemēram, benzīnu, eļļu, spirtu vai šķīdinātāju. Nelietojiet vakuumsūcēju, lai nosūktu karstus, degošus vai sprādzienbīstamus putekļus. Nedarbiniet vakuumsūcēju sprādzienbīstamās telpās. Putekļi, izgarojumi vai šķidrumi var uzliesmot vai sprāgt.

- Vakuumsūcēju nedrīkst lietot kā ūdens sūkni. Vakuumsūcējs ir paredzēts gaisa un ūdens maisījumu uzsūkšanai.

Norāde: Prasības attiecībā uz caurlaidības pakāpi (putekļu kategorija L) ir norādītas tikai sausajai putekļu uzsūkšanai.

## Darbības pirms mitrās uzsūkšanas

- Ja nepieciešams, izņemiet no vakuumsūcēja utilizēšanas maisu (23) vai putekļu maisiņu.

Norāde: lai atvieglotu atkritumu utilizēšanu, veicot ūdens un cietu vielu maisījumu uzsūkšanu, izmantojiet mitrās uzsūkšanas filtrējošo maisiņu (papildpiederums), kas ļauj atdalīt šķidrumu no cietajām daļiņām.

- Ievietojiet gumijas apmalu (26) grīdas sprauslā (28).
- Izslēdziet automātiskās filtra tīrīšanas (AFC) funkciju.

## Šķidrumu uzsūkšana

- Lai ieslēgtu vakuumsūcēju, pārvietojiet tā darba režīmu pārslēdzēju (6) pret simbolu „Uzsūkšana”.

Vakuumsūcējs ir aprīkots ar tvertnes piepildīšanās devējiem (35). Ja šķidruma līmenis tvertnē sasniedz maksimālo vērtību, vakuumsūcējs izslēdzas. Pārvietojiet darba režīmu pārslēdzēju (6) pret simbolu „Izslēgšana“.

Norāde: Uzsūcot nevadošus šķidrumus (piem., urbšanas emulsiju), vakuumsūcējs ar pilnu tvertni neizslēdzas. Tāpēc šādā gadījumā šķidruma līmenis tvertnē pastāvīgi jāpārbauda un tā savlaicīgi jāiztukšo.

- Lai vakuumsūcēju izslēgtu, pārvietojiet darba režīmu pārslēdzēju (6) pret simbolu „Izslēgts“.

- Tvertnes (1) iztukšošana.

Lai novērstu pelējuma veidošanos pēc mitrās uzsūkšanas, veiciet šādas darbības.

- Izņemiet plakano ieloču filtru (24) un ļaujiet tam pamatīgi izžūt.
- Noņemiet vakuumsūcēja augšējo daļu (10), atveriet filtra pārsegu (34) un ļaujiet šīm abām daļām pamatīgi izžūt.