# Sigurnosne napomene za usisavače

Treba pročitati sve sigurnosne napo‌mene i upute. Propusti do kojih može doći uslijed nepridržavanja sigurnosnih napomena i uputa mogu uzrokovati električni udar, požar i/ili teške ozljede.

Sačuvajte sve sigurnosne napomene i upute za buduću primjenu.

- Ovaj usisavač ne smiju koristiti djeca i osobe s ograničenim fizičkim, osjetilnim i mentalnim sposobnostima ili nedostatnim iskustvom i znanjem. U suprotnom postoji opasnost od pogrešnog rukovanja i ozljeda.

- Djeca moraju biti pod nadzorom. Na taj način ćete osigurati da se djeca ne igraju s usisavačem.

- Ne usisavajte prašinu bukovine ili hrastovine, prašinu od kamenja ili azbest. Ovi materijali mogu prouzročiti nastanak raka.

UPOZORENJE

Usisavač koristite samo ako ste dobili dovoljno informacija o uporabi usisavača, materijalima koje treba usisati i o njihovom sigurnom uklanjanju. Brižljivim upućivanjem može se smanjiti opasnost od pogrešnog rukovanja i ozljeda.

UPOZORENJE

Usisavač je prikladan za usisavanje suhih materijala i odgovarajućim mjerama čak i za usisavanje tekućina. Prodiranje tekućina povećava opasnost od električnog udara.

- Usisavačem ne usisavajte zapaljive ili eksplozivne tekućine, npr. benzin, ulje, alkohol, otapalo. Ne usisavajte vruće, goruće ili eksplozivne prašine. Ne radite s usisavačem u prostorijama u kojima postoji opasnost od eksplozije. Prašine, pare ili tekućine mogle bi se zapaliti ili eksplodirati.

UPOZORENJE

Utičnicu koristite samo u svrhu navedenu u uputama za uporabu.

UPOZORENJE

Odmah isključite usisavač kada izlazi pjena ili voda i ispraznite spremnik. U suprotnom bi se usisavač mogao oštetiti.

- PAŽNJA! Usisavač smijete skladištiti samo u zatvorenim prostorijama.

- PAŽNJA! Redovito čistite senzore za razinu tekućine i provjerite jesu li oštećeni. U suprotnom može utjecati na rad.

- Ako se ne može izbjeći uporaba usisavača u vlažnoj okolini, koristite zaštitnu strujnu sklopku. Primjenom zaštitne strujne sklopke smanjuje se opasnost od električnog udara.

- Prije svake uporabe provjerite usisavač, kabel i utikač. Usisavač ne koristite ako ste ustanovili oštećenja. Usisavač ne otvarajte sami i popravak prepustite samo kvalificiranom stručnom osoblju i samo s originalnim rezervnim dijelovima. Oštećeni usisavač, kabel i utikač povećavaju opasnost od električnog udara.

- Ne prelazite preko kabela i pazite da ga ne prignječite. Ne povlačite kabel kako biste izvukli utikač iz utičnice ili pomaknuli usisavač. Oštećeni kabel povećava opasnost od električnog udara.

- Izvucite utikač iz utičnice prije održavanja ili čišćenja usisavača, namještanja uređaja, zamjene pribora ili odlaganja usisavača. Ove mjere opreza sprječavaju nehotično pokretanje usisavača.

- Pobrinite se za dobro prozračivanje radnoga mjesta.

- Popravak usisavača prepustite samo kvalificiranom stručnom osoblju s originalnim rezervnim dijelovima. Time će se osigurati da ostane zadržana sigurnost usisavača.

UPOZORENJE

Usisavač sadrži prašinu opasnu po zdravlje. Pražnjenje i održavanje, uključujući vađenje spremnika za prašinu, prepustite stručnim osobama. Potrebna je odgovarajuća zaštitna oprema. Ne radite s usisavačem bez čitavog i pažljivo umetnutog filtarskog sustava. Inače možete ugroziti svoje zdravlje.

- Prije uporabe provjerite besprijekorno stanje usisnog crijeva. Pritom ostavite montirano usisno crijevo na usisavaču kako prašina ne bi nehotično izlazila. Inače biste mogli udisati prašinu.

- Usisavač ne koristite za sjedenje. Na taj način možete oštetiti usisavač.

- Pažljivo koristite mrežni kabel i usisno crijevo. Njima možete ugroziti ostale osobe.

- Usisavač ne čistite izravno usmjerenim mlazom vode. Prodiranje vode u gornji dio usisavača povećava opasnost od električnog udara.

- Priključite usisavač na propisno uzemljenu električnu mrežu. Utičnica i produžni kabel moraju imati tehnički ispravan zaštitni vodič.