# Sausų dulkių siurbimas

## Nusėdusių dulkių nusiurbimas

Norėdami siurblį įjungti, veikimo režimų perjungiklį (6) nustatykite ties simboliu „Siurbti“. |
Norėdami siurblį išjungti, veikimo režimų perjungiklį (6) nustatykite ties simboliu „Išjungti“. |

## Kylančių dulkių nusiurbimas nuo veikiančių elektrinių įrankių (žr. G pav.)

- Jei panaudotas oras išleidžiamas atgal į patalpą, tai turi būti pakankama patalpos ventiliacijos norma (L). Laikykitės atitinkamų nacionalinių direktyvų.

Dulkių siurblyje yra integruotas kištukinis lizdas su apsauginiu kontaktu (4). Prie jo galite prijungti išorinį elektrinį įrankį. Neviršykite maksimalios leistinos prijungto elektrinio įrankio suminės galios.

- Uždėkite dulkių nusiurbimo adapterį (20).
- Nusiurbimo adapterį (20) įstatykite į elektrinio įrankio nusiurbimo atvamzdį.

Nuoroda: dirbant su elektriniais įrankiais, kurių oro tiekimas į siurbimo žarną yra mažas (pvz., su siaurapjūkliais, šlifuokliais ir pan.), reikia atidaryti papildomą oro angą (32), esančią ant nusiurbimo adapterio (20). Tik tada be problemų galės veikti automatinis filtro valymo įtaisas.
Tuo tikslu sukite žiedą, dengiantį papildomą oro angą (32), kol anga pasidarys maksimali.

Norėdami įjungti automatinį įjungimo ir išjungimo įtaisą, veikimo režimų perjungiklį (6) nustatykite ties simboliu „Automatinis įjungimo ir išjungimo įtaisas“. |
Norėdami įjungti siurblį, įjunkite prie kištukinio lizdo (4) prijungtą elektrinį įrankį. Siurblys paleidžiamas automatiškai.
Norėdami baigti siurbti, išjunkite elektrinį įrankį. Kad iš siurbimo žarnos būtų išsiurbtos likusios dulkės, automatinio įjungimo ir išjungimo įtaiso veikimo iš inercijos funkcija dar veikia 15 sekundes.
Norėdami siurblį išjungti, veikimo režimų perjungiklį (6) nustatykite ties simboliu „Išjungti“. |