# Указания за безопасна работа с прахосмукачка

Прочетете внимателно всички указания и инструкции за безопасност. Пропуски при спазването на инструкциите за безопасност и указанията за работа могат да имат за последствие токов удар, пожар и/или тежки травми.

Съхранявайте тези указания на сигурно място.

- Тази прахосмукачка не е предназначена за ползване от деца и лица с ограничени физически, сензорни или душевни способности или лица без достатъчно знания и опит. В противен случай съществува опасност от неправилно ползване и трудови злополуки.

- Контролирайте децата. Така гарантирате, че деца няма да играят с прахосмукачката.

- Не засмуквайте прах от букова или дъбова дървесина, прах от каменни материали или азбест. Праховете от тези материали са канцерогенни.

ПРЕДУПРЕЖДЕНИЕ

Използвайте прахосмукачката само ако сте получили достатъчно информация за употребата на прахосмукачката, за материалите, които ще се изсмукват и за тяхното безопасно отстраняване. Запознаването с функциите на прахосмукачката намалява грешките при ползването им, както и опасността от наранявания.

ПРЕДУПРЕЖДЕНИЕ

Прахосмукачката е подходяща за изсмукване само на сухи материали и чрез подходящи мерки и за изсмукване на течности. Проникването на течност увеличава опасността от токов удар.

- Не засмуквайте с прахосмукачката леснозапалими или взривоопасни течности, напр. бензин, масло, алкохол, разтворители. Не засмуквайте горещи, леснозапалими или експлозивни прахове. Не работете с прахосмукачката в помещения с повишена опасност от експлозии. Праховете, парите или течностите могат да се възпламенят или да експлодират.

ПРЕДУПРЕЖДЕНИЕ

Използвайте контакта само за предвидените в ръководството за експлоатация цели.

ПРЕДУПРЕЖДЕНИЕ

Ако започне да излиза пяна или вода, незабавно изключете прахосмукачката и изпразнете контейнера. В противен случай прахосмукачката може да бъде повредена.

- ВНИМАНИЕ! Складирането на прахосмукачката трябва да става само в закрити помещения.

- ВНИМАНИЕ! Почиствайте сензорите за ниво на пълнене за течности редовно и проверявайте, дали не са повредени. В противен случай функцията може да се увреди.

- Ако се налага използването на прахосмукачката във влажна среда, изпол‌звайте предпазен прекъсвач за утечни токове. Използването на пред‌па‌зен прекъсвач за утечни токове намаля‌ва опасността от възникване на токов удар.

- Винаги преди ползване проверявайте прахосмукачката, захранващия кабел и щепсела. Не използвайте прахосмукачката, ако установите повреди. Не се опитвайте сами да отваряте прахосмукачката и допускайте ремонти да бъдат извършвани само от квалифицирани техници и само с използване на оригинални резервни части. Повреди в прахосмукачката, захранващия кабел и щепсела водят до увеличена опасност от токов удар.

- Не прегазвайте или не притискайте захранващия кабел. Не дърпайте кабела, за да извадите щепсела от контакта или да премествате прахосмукачката. Повредени захранващи кабели увеличават риска от токов удар.

- Преди да извършвате техническо обслужване или да почиствате прахосмукачката, преди извършване на настройки по уреда, смяна на аксесоари или оставяне на прахосмукачката, изваждайте кабела от контакта. Тази предпазна мярка предотвратява включването на прахосмукачката по невнимание.

- Осигурявайте добро проветрение на работното си място.

- Допускайте ремонтът на прахосмукачката да бъде извършван само от квалифициран персонал и с използване на оригинални резервни части. С това се гарантира запазване на функциите, осигуряващи безопасността на електроинструмента.

ПРЕДУПРЕЖДЕНИЕ

Прахосмукачката съдържа вреден за здравето прах. Възлагайте дейностите по изпразване и поддръжка, вкл. отстраняването на събирателния контейнер за прах, само на специалисти. Необходимо е съответното защитно оборудване. Не използвайте прахосмукачката без цялостна и внимателно поставена филтърна система. В противен случай застрашавате здравето си.

- Преди включване се уверявайте, че шлангът е в изрядно състояние. При това не демонтирайте шланга от прахосмукачката, за да не изпадне неволно прах. В противен случай съществува опасност от вдишване на прах.

- Не сядайте върху прахосмукачката. Можете да я повредите.

- Бъдете внимателни при ползване на захранващия кабел и шланга. Можете по невнимание да създадете опасни ситуации за други лица.

- Не почиствайте прахосмукачката с директна водна струя. Проникването на вода в горната част на прахосмукачката увеличава опасността от токов удар.

- Включвайте прахосмукачката само към правилно заземени захранващи мрежи. Контактът и евентуално ползван удължителен захранващ кабел трябва да имат изправен предпазен проводник.