# Priežiūra ir valymas

- Prieš pradėdami siurblio techninės priežiūros, valymo ar reguliavimo darbus, keisdami papildomą įrangą arba norėdami siurblį sandėliuoti, iš kištukinio lizdo ištraukite kištuką. Ši atsargumo priemonė apsaugos jus nuo netikėto siurblio įsijungimo.

- Kad galėtumėte gerai ir saugiai dirbti, pasirūpinkite, kad ventiliacinės angos ir siur‌blys būtų švarūs.

- Atlikdami siurblio priežiūros ar valymo darbus, dėvėkite respiratorių.

Jei reikia pakeisti maitinimo laidą, dėl saugumo sumetimų tai turi būti atliekama Bosch įmonėje arba įgaliotose Bosch elektrinių įrankių remonto dirbtuvėse.

Jei techninės priežiūros darbus atlieka naudotojas, siurblį reikia išmontuoti, išvalyti ir atlikti techninę priežiūrą, jei ją atliekant nebus keliamas pavojus techninę priežiūrą atliekančiam personalui ar kitiems asmenims. Prieš išmontuojant siurblį reikia išvalyti, kad būtų išvengta galimų pavojų. Patalpa, kurioje išmontuojamas siurblys, turi būti gerai vėdinama. Atlikdami techninės priežiūros darbus dėvėkite asmenines apsaugines priemones. Atlikus techninės priežiūros darbus reikia išvalyti techninės priežiūros zoną.
Bent kartą metuose gamintojas ar įgaliotas asmuo privalo atlikti siurblio techninių savybių, susijusių su dulkių surinkimu, patikrinimą, pvz., ar nepažeistas filtras, ar siurblys sandarus, kaip veikia kontrolinis įtaisas.
L klasės siurblius, kurie buvo užterštoje aplinkoje, reikia nuvalyti iš išorės, taip pat reikia nuvalyti arba apdoroti sandarinamosiomis medžiagomis visas mašinos dalis. Atliekant techninės priežiūros ir remonto darbus visas užterštas dalis, kurių nebegalima tinkamai išvalyti, reikia šalinti. Šias dalis reikia šalinti nepralaidžiuose maišeliuose, laikantis tokių atliekų šalinimo taisyklių.

- Retkarčiais nuvalykite siurblio korpusą drėgna šluoste.

##

- Konteinerį (1) retkarčiais išvalykite įprastu, neabrazyviniu valikliu ir palikite išdžiūti.

##

Siurbimo galia priklauso nuo filtro būsenos. Todėl filtrą reguliariai valykite.

Pažeistą klostytą filtrą (24) nedelsdami pakeiskite.

- Patraukite fiksuojamąjį liežuvėlį (16) ir atidenkite filtro dangtį (34).
- Paimkite plokščią klostytą filtrą (24) už viršutinio krašto ir traukdami į viršų išimkite.
- Drėgnu skudurėliu nuo filtro dangčio (34) briaunos pašalinkite dulkes ir nešvarumus, kurie nubyra išimant plokščią klostytą filtrą (24).
  PES ir PTFE plokščius klostytus filtrus galima praplauti tekančiu vandeniu.
- Įstatykite naują ar išvalytą plokščią klostytą filtrą (24) ir patikrinkite, ar jis tinkamai įsistatė.
- Vėl uždarykite filtro dangtį (34) (turite išgirsti, kaip užsifiksavo).

##

Kartais išvalykite pripildymo lygio jutiklius (35).

- Atspauskite užraktus (11) ir nuimkite siurblio viršutinę dalį (10).

- Pripildymo lygio jutiklius (35) valykite minkštu skudurėliu.

- Uždėkite siurblio viršutinę dalį (10) ir užspauskite užraktus (11).